Likatsin 89 (Art. 89). Tu ixlitlawat Mapakgsina wa ja'e:
I. Tlan nalakgapasa chu natlawa la wan Limapakgsín nema talakkaxtlawali tamakxtumit Makgantaxtunanín. Sokg litlawat tamastat nema akxilhlinkan.|II. Lhkayawakan chu tlan kalakgxtapalikan makgatsokgnanín, kalakgxtapalikan makgalhchiwinanin Mapakgsina chu xalanka Xamakgamakgtayan Pukina, nachuna Tamakxtuminanín chuna ja'e nalay la wi nak Lanka Limapakgsín usu nak Tapakgsin.|III. Akxni nakalhkayawakan xa puxku Makgtakgalhnanín Makgtakgalhnalilakgatúm Talatnamakgtakgalhnanín xalak ka'unin Xalipulatamatni xawa Xamakgamakgtayananín pukina.|IV. Xalakkaxtlawana tapakgsit nawán la nalaklhkayawakan, xamakgtakgalhna xalanka puxku chu xalaklanka makgtakgalhna lilakatunu, talatnamakgtakgalhnanín, xatamakgtle wekglhat xalaka' uín lilakatum pulatamatni chu xamakgtayaín Mapakgsina.|V. Na laklhkayawakan xamakgapitsín Makgtakgalhnanín, Talatnamakatakgalhnanín chu tamatliwekglhat, la wan tapakgsin.|VI. Natawila xatamakgtakgalhni lata wi lipulatamatni, lawan nak litapakgasín chu natlawakan lata wi xatatliwekglhat xlakata tlan natatamakgtakgalha tiku natawila nak ixpulakni, chu neje nalikgawanan la wi Xlikilhpulakni Lipulataman.|VII. Namaklakaskin xatamakgtakgalhni Lilakgatumpulatamatni la wan litapitsín IV xla Likatsin 76.|VIII. Namalolokgkán pulanikni nak ixtapakuwit pulatamat limakxtum Limejikano; la wan litapakgsin ixtamakxtumit Makgantaxtunanín.|IX. Nalhkayawapalakan xpulakkaxtlawatkan tatapakgsit la wan ixlikgawana pulataman ixtapakgsit tachixkuwit.|X. Na akgpuxkun xatipalhuwa tachiwin xa alakatunu, chu natlawa taskujut nak xakgeto pupunú, nachunalitum namasputukgoy limalakgsit, nalakkaxtlawa xatlan chu natlawapala laklan tapuwan nema tlan namakgachakgxikan, neje na akxila xpulakkaxtlawatkan tatapakgsit nema nalinkan nak tipalhuwa tachiwin, xapuxku xatatliwekglhat Makgantaxtunanín nata akxila nikula natlawakgo ixlitapakgsín laktsu kachikinin; xla ninapakgtanú nak likgalhtaxtokgne; nema namasputkgoy takglhuwit usu xatatliwekglha talakkaxlan, nak xlitachixkuwit xakgeto pupunú; la li'akxtum limapakgsin xla lipulatama xalimakgtay xla xakgeto pupunú, xlakata tlan nakitaxtu; chu xalikgawa xpalata lipaxaw natawilá xatamakgtakgalhat xakgeto.|XI. Katasanikan nak tamakxtumit xlakata natamakgstokga xalakapala, akxni nawan Tilanka Litalhkatayan.|XII. Maxkikan Xtatliwakglhat Putsana Xalimakstukut neje namaklakaskín nak ixtaskujut, neje kalakgchan.|XIII. Paks maxkikan xputakchokgon pupunú, natlawakan taputsan pumapakgsín xalakpupunu chu xlipakgan chu, nawan niku wilakgo.|XIV. Namastay la wi tapakgsit, kamaxkikan litla, tiku kachilinkan chu kamapatinikan kalakgchan Pumakgatanksan xla Lipulatamatni, chu nema talakgxokgonan liwakg nak ixkilhpulakni pulatamatni.|XV. Kamaxkikan talipaw ixpalakatakan la wan litapakgsin, lata kalakgchan putsanin.|XVI. Akxni Putamakxtumin ixtalakkaxtlawananin, nitatamakxtumikgo, xapuxku mapakgsina ixtapakgsit tachixkuwit tlan natlawa lawan litapitsin III, IV chu IX, la wi xalikanajlat Lanka Litalhkatayan.|XIX. (Limapanuka).|XX. Ja'e lakchan xamakgapitsin limapakgsin.